**Un espectacle memorial recorda la caiguda del mur de Berlín a El Born CCM**

* *“All along the watchtower” és una proposta d’un grup d’artistes de l’antiga República Democràtica Alemanya i s’ha estrenat el 8 de novembre a Berlin en el marc de les commemoracions dels 30 anys de la caiguda del mur;*
* *Produït per l’Observatori Europeu de Memòries de la Universitat de Barcelona, se presentará a El Born CCM el dia 29 de novembre a les 19h;*
* *El repartiment compta amb la guitarrista clàssica Nora Buschmann, el grup alternatiu berlinès Herbst in Peking!, i l’actriu Ines Burdow;*
* *A Barcelona l’espectacle inclou també la participació de l’actor Àlex Brendemühl.*

**Barcelona, 26 de novembre de 2019**. Trenta anys després de la caiguda del mur de Berlín, un grup d’artistes de l’antiga República Democràtica Alemanya (RDA) proposa un espectacle memorial basat en les seves experiències personals i col·lectives durant els anys de la Guerra Freda i de la *Die Wende*. A mig camí entre el concert, el recital i la performance audiovisual, [*All along the watchtower*](http://elbornculturaimemoria.barcelona.cat/activitat/all-along-the-watchtower/) pren com a punt de partida la versió de Jummy Hendrix per a la cançóde Bob Dylan, i repassa els himnes de la resistència i de la lluita, declama els poemes de l’esperança, de la supervivència i també els de la decepció. Amb imatges directes i suggestives dels murs com a concepte global, l’obra esdevé una crítica a les fronteres actuals i un cant de desig de llibertat.

Produït per l’Observatori Europeu de Memòries de la Fundació Solidaritat de la Universitat de Barcelona (EUROM), l’espectacle s’ha estrenat el 8 de novembre de 2019 a la Zionskirche de Berlin, un espai emblemàtic per a la contracultura de la RDA durant els anys 80 i 90, i ha comptat amb l’assistència de més de 300 persones. A Barcelona, serà presentat a la Sala Moragues d’El Born Centre de Cultura i Memòria el dia 29 de novembre a les 19h.

L’actor català d’origen alemany **Àlex Brendemühl** s’ha sumat al projecte i comparteix l’escenari amb l’actriu berlinesa **Ines Burdow**. Ambdòs presentaràn un recital que inclou textos de la mateixa Burdow i fragments de Paul Celan, Reiner Kunze, Peter Schneider, Helga M. Novak, Wolf Bierman, Bert Papenfuss i Walter Benjamin. El DJ, cantant i líder del grup alternatiu Herbst in Peking!, **Rex Roswig**, i el guitarrista Torten **‘Pegman’** Füchsel, interpreten temes que enfatitzen les contradiccions socials i polítiques que es van evidenciar després de la caiguda del mur. La guitarrista clàssica **Nora Buschmann** aporta el seu repertori més personal, dialogant amb la seva infantesa i amb els moviments de solidaritat que sorgiren arreu del món durant l’anomenada Revolució Pacífica.

El muntatge audiovisual és obra de l’artista visual **Frank Diersch**, amb imatges d’arxius personals i fotografies de **Robert Conrad**. Especialitzat en arquitectura, Conrad va documentar el mur, les torres de guaita, les zones de control i els aparells de vigilància, així com el context social i cultural dels anys de la *Die Wende*.

*All Along the Watchtower* s’inclou en la programació “[Paradigma Mur. Berlín/Barcelona. 1989-2019 /1961-20212](http://elbornculturaimemoria.barcelona.cat/cicles/paradigma-mur-berlin-barcelona/)”. La producció va comptar amb la col·laboració de la Fundació Mur de Berlín (Stiftung Berliner Mauer) i de Kulturprojekte Berlin, i amb el suport de l’Ajuntament de Barcelona, de l’Oficina del Parlament Europeu a Barcelona, i del programa Europe for Citizens de la Comissió Europea

**Fotografies de l’estrena a Berlin (©EUROM - Fundació Solidaritat UB):**

<https://www.flickr.com/photos/europeanmemories/albums/72157711831980918/with/49083795046/>

|  |  |
| --- | --- |
| **All along the watchtower** | El Born CCM  Plaça Comercial, 12  **Entrada lliure**  Aforament  206 persones  Obertura de portes  18h30  Inici de l’espectacle  19h00 |

**Premsa**

Fernanda Zanuzzi  
[fernanda.zanuzzi@ub.edu](mailto:fernanda.zanuzzi@ub.edu)

+ 34 685821203

Observatori Europeu de Memòries (EUROM)  
[www.europeanmemories.net](http://www.europeanmemories.net)

**Xarxes socials**

#WatchtowerUndertainment

TW | IG

@euromemories

FB  
@europeanobervatoryonmemories

**Sobre l’EUROM**

L’Observatori Europeu de Memòries (European Observatory on Memories, [EUROM](http://europeanmemories.net/)) és una xarxa transnacional d’institucions i organitzacions compromeses amb la recerca i la promoció de polítiques públiques de memòria. El seu objectiu principal és contribuir a la reflexió al voltant de la història recent, defensant la diversitat i pluralitat de memòries. L’EUROM està impulsat per la Fundació Solidaritat de la Universitat de Barcelona amb el suport del programa Europe for Citizens de la Comissió Europea.